מסע בין כוכבים: אקדמיית צי הכוכבים

מסע בין כוכבים: אקדמיית צי הכוכבים (באנגלית: Star Trek: Starfleet Academy) הוא שמה של סדרת טלוויזיה אמריקאית, השייכת לזיכיון "מסע בין כוכבים", שהפקתה החלה ב-2024. הסדרה תיועד לבני נוער, ותעסוק בקבוצת צעירים שלומדים באקדמיית צי הכוכבים שנפתחה מחדש אחרי יותר ממאה שנה שבהן הייתה סגורה. הסדרה מופקת עבור שירות הזרמת המדיה פרמאונט+ כחלק מהרחבת יקום "מסע בין כוכבים" אותה מוביל עבור הרשת אלכס קורצמן. לאור הצלחת הסדרה "מסע בין כוכבים: דיסקברי" וכחלק מהרעיונות לפיתוח סדרות נוספות בזיכיון החל אלכס קורצמן לחפש רעיונות לסדרות המשך. במסגרת הרחבת הזיכיון החליט קורצמן להפיק סדרות שיהיו מופנות לקהלי יעד שונים, ושכל אחת מהן תהיה שונה מהותית מהסדרות האחרות שיופקו במסגרת הזיכיון המתחדש. בין השאר מופקת סדרה שתיועד לילדים וכן סדרה זו שתיועד לבני נוער. בפברואר 2022 דיווח האתר דדליין שהפקת הסדרה עתידה להתחיל לאחר תחילת הפקת "מסע בין כוכבים: מדור 31". במאי 2022 עדכן קורצמן שהמיקוד המרכזי של צוותו כרגע הוא בשתי הסדרות העתידיות, מדור 31 ואקדמיית צי הכוכבים, זאת בנוסף להפקות שונות נוספות, לאו דווקא טלוויזיוניות או קולנועיות, כגון פודקאסטים ומשחקי מחשב. עם סיום עונתה הראשונה של הסדרה "פרודיג'י" סיפרו יוצריה, האחים הגמן, שתוכניתם המקורית הייתה שצוות ה"פרוטוסטאר" יתחיל ללמוד באקדמיית צי הכוכבים, אך לבסוף נאלצו להימנע מכך מאחר שלא רצו שעלילת "פרודיג'י" תתנגש עם עלילת הסדרה שעוסקת באקדמיית צי הכוכבים. הסדרה הוזמנה רשמית ב-30 במרץ 2023. צילומי הסדרה החלו בשנת 2024, ועונתה הראשונה תכלול עשרה פרקים. סט הצילומים שהוכן עבור התוכנית, הוא הגדול ביותר בהיסטוריה של מסע בין כוכבים. את הקונספט המקורי לסדרה כתבו ג'וש שוורץ וסטפני סבאג', אך לאחר שהפרויקט לא המריא, החליפה את השניים גאיה ויולו. הסדרה עתידה לכלול רגעים קומיים, ולהציע פרספקטיבה חדשה ליקום "מסע בין כוכבים". אחת מכותבותיה היא טואוני ניוסם, המגלמת את דמותה של בקט מארינר בסדרה "מסע בין כוכבים: סיפונים תחתונים". במקביל להודעות הרשמיות הראשוניות על הפקת הסדרה, במהלך עונתה הרביעית של "מסע בין כוכבים: דיסקברי", עוזבת לוטננט סילביה טילי (בגילומה של מרי וייסמן), אחת הדמויות הראשיות בסדרה, את ה"דיסקברי" ועוברת לשרת באקדמיית צי הכוכבים, שם היא מוצאת את ייעודה. טילי אמנם חוזרת לתפקיד אורח קצר בפרק האחרון של העונה, אך כתיבתה אל מחוץ לסדרה (בדומה לדמותה של פיליפה ג'ורג'יו במהלך העונה השלישית, לקראת הפקת "מסע בין כוכבים: מדור 31" בכיכובה), בשילוב עם הבטחות המפיקים לפיהן דמותה של טילי עוד תחזור, העלתה סברות בקרב העיתונאים המסקרים את הסדרה לפיה דמותה תככב בסדרה החדשה. במרץ 2024 עדכן קורצמן כי נכון לאותו זמן עדיין לא לוהקו הילדים שיככבו בסדרה. במאי 2024 דיווח מגזין וראייטי שהשחקנית הולי האנטר לוהקה לתפקיד ראשי בסדרה, וכי היא תגלם קפטן המשמשת כנגידת אקדמיית צי הכוכבים. ביוני דיווח האתר דדליין שהשחקן פול ג'יאמטי לוהק לתפקיד הנבל הראשי בעונה הראשונה. ביולי דווח כי הקומיקאית הבריטית ג'ינה ישיר תגלם בסדרה את אחת המדריכות באקדמיה. במהלך אירועי קומיק-קון, סן דייגו 2024 הוכרז כי נוסף על השחקנים שכבר לוהקו רשמית, יופיעו בסדרה גם עודד פהר וטיג נוטרו שישחזרו את תפקידיהם מ"דיסקברי", ורוברט פיקרדו שיחזור לתפקיד הדוקטור, אותו גילם ב"וויאג'ר". בנוסף אושר סופית ליהוקה של מרי וייסמן שחוזרת לדמותה של סילביה טילי. במרץ 2024 סיפר קורצמן כי צילומי הסדרה יחלו במהלך קיץ 2024. "מסע בין כוכבים: אקדמיית צי הכוכבים", במסד הנתונים הקולנועיים IMDb (באנגלית) מסע בין כוכבים: אקדמיית צי הכוכבים באתר Memory Alpha, ויקי "מסע בין כוכבים" New Series Order for 'Star Trek: Starfleet Academy' Announced, March 30, 2023, StarTrek.com Joe Otterson, Alex Kurtzman Sets Five-Year CBS TV Studios Pact, Will Oversee Expanded ‘Star Trek’ Universe, Jun 19, 2018, Variety.com Nicole Sperling, Can Paramount+ Succeed? One Producer Hopes to Make It So, August 1, 2021, New York Times Kayti Burt, Star Trek: Starfleet Academy TV Series in Development, Jun 20, 2018, Den of Geek! website Peter White, Dominic Patten, Nellie Andreeva, ‘Starfleet Academy’ Series In Works As Paramount+ Looks To Further Expand ‘Star Trek’ Universe, February 1, 2022, Deadline Laurie Ulster, Interview: Alex Kurtzman On ‘Section 31,’ ‘Academy,’ And Expanding His Star Trek Universe Beyond Television, May 2, 2022, TrekMovie Mick Joest, Star Trek: Prodigy’s Showrunners Share The Original Plan For Season 1’s Finale And Why It Didn’t Happen, December 29, 2022, Cinema Blend Samantha Coley, 'Star Trek: Starfleet Academy' to Film in 2024, Alex Kurtzman Says It Will Be Funny, October 24, 2023, Collider Star Trek: Starfleet Academy Begins Production on Season 1, August 26, 2024, Star Trek תומר פיין, הסדרה: Star Trek: Starfleet Academy אמורה להתחיל צילומים עוד הקיץ, 13 במרץ 2024, IGN ישראל Adam B. Vary, The Future of ‘Star Trek’: From ‘Starfleet Academy’ to New Movies and Michelle Yeoh, How the 58-Year-Old Franchise Is Planning for the Next Generation of Fans, March 27, 2024, Variety John Orquiola, Starfleet Academy Series Is "A New Side of Star Trek," Says Tawny Newsome, November 17, 2023, Screenrant Mick Joest, Upcoming Star Trek TV Shows: What's Ahead For The Sci-Fi Franchise, Febuary 24, 2022 Ryan Britt, Is (SPOILERS) Leaving Discovery? Star Trek Star Explains That Shocking Episode 4 Twist, December 9, 2021, Inverse Joe Otterson, Adam B. Vary, ‘Star Trek: Starfleet Academy’ Series Casts Holly Hunter in Main Role (EXCLUSIVE), May 21, 2024, Variety Rosy Cordero, Paul Giamatti Boards ‘Star Trek: Starfleet Academy’, June 11, 2024, Deadline Denise Petski, ‘Star Trek: Starfleet Academy’ Adds Gina Yashere As Recurring, July 26, 2024, Deadline Lynette Rice, ‘Star Trek: Starfleet Academy’ Adds Legacy Actors Tig Notaro, Robert Picardo, Oded Fehr & Mary Wiseman, July 27, 2024, Deadline